אבנר טריינין

אבנר טריינין (14 בפברואר 1928 – 7 באוקטובר 2011) היה משורר ישראלי ופרופסור לכימיה פיזיקלית באוניברסיטה העברית בירושלים.

ביוגרפיה 
טריינין נולד בתל אביב ב-14 בפברואר 1928. בגיל שנתיים עברה משפחתו לירושלים. למד בבית הספר תחכמוני ובגמנסיה העברית.

החל ללמוד באוניברסיטה העברית בירושלים, ולימודיו נקטעו עקב מלחמת העצמאות שבה שירת בחיל המדע. הוא סיים תואר שני ב-1954 וקיבל תואר דוקטור בכימיה ב-1958 בהנחיית פרופ' גבריאל שטיין, על "ספקטרום של יונים". לאחר מכן יצא לפוסט דוקטורט באוניברסיטת קיימברידג', שאותו עשה בהנחיית חתן פרס נובל פרופ' רונלד ג'ורג' רייפורד נוריש. לאחר שנה חזר למשרה במחלקה לכימיה-פיזיקלית באוניברסיטה העברית. בשנת 1963 קיבל דרגת מרצה בכיר, ב-1965 היה לפרופסור חבר ומשנת 1971 פרופסור מן המניין. בין השנים 1975 ל-1978 שימש כדיקן הפקולטה למדעי הטבע. בשנת 1997 פרש לגמלאות. שימש כמרצה אורח באוניברסיטת ברנדייס בניו יורק. בתחילת דרכו חיבר ספר לימוד בכימיה לבתי-ספר תיכוניים, שיצא לאור במספר מהדורות. 

ספר השירה הראשון שלו, "אזובי-קיר", יצא לאור בשנת 1957, במהלך לימודיו לתואר דוקטור. בסך הכל פרסם במהלך השנים 12 ספרי שירה. על פעילותו זו זכה בפרסים אחדים, בהם פרס מילוא. 

טריינין היה חבר באקדמיה ללשון העברית. 

טריינין נפטר בירושלים ב-7 באוקטובר 2011 ונטמן בהר המנוחות.

משפחתו
ב-1949 נישא לפילוסופית רבקה שכטר ונולדו להם שתי בנות: הילה קנובלר, משוררת ופרופסור לרפואה, ומילאת טריינין-פייטלסון, פרופסור לביולוגיה ומרצה בבית הספר לרפואה שליד האוניברסיטה העברית. אחיו הוא האלוף אברהם טמיר.

פרסים
 פרס מילוא (1969) 
 פרס ירושלים על שם עגנון (1979) 
 פרס ברנר (1986) 
 פרס ביאליק (1989, על הספר "החזרות")
 פרס פיכמן (1995)

מספריו

שירה
 אזובי-קיר: שירים (תל אביב: הקיבוץ המאוחד, תשי"ז-1957).
 הר וזיתים: שירים (ירושלים: אגודת שלם, תשכ"ט).
 השער הסתום: שירים (תל אביב: הקיבוץ המאוחד, תשל"ו-1975).
 המערכה המחזורית: שירים (תל אביב: הקיבוץ המאוחד, תשל"ח-1978).
 לקט שכחה: שירים (תל אביב: הקיבוץ המאוחד, תשמ"ב-1982).
 אוקלידום: שירים (תל אביב: הקיבוץ המאוחד, תשמ"ה-1985).
 החזרות (תל אביב: הקיבוץ המאוחד, 1988).
 זיכרון המים: שירים (תל אביב: הקיבוץ המאוחד, 1991).
 מעלות אחז: שירים (תל אביב: הקיבוץ המאוחד, 1996).
 מחזורים: שירים: 1952–1998 (ירושלים: מוסד ביאליק והקיבוץ המאוחד, תש"ס-1999) – כולל מסה על שירתו של אבנר טריינין מאת דן מירון.
 רואה זיתים: שירים (תל אביב : הקיבוץ המאוחד, 2003).
 הבולענים: שירים (תל אביב: הקיבוץ המאוחד, 2010).
כתונת איש המחנות

עיון
 בין שירה למדע: עיונים בשירה העברית החדשה (ירושלים: מוסד ביאליק, תשס"א 2000).

ספרי לימוד
 יסודות הכימיה: ספר לימוד לכיתות השישיות בבתי-הספר התיכוניים ולבחינות המוקדמות בכימיה של משרד החינוך (ירושלים: אחיאסף, 1954) [הופיע בשש מהדורות].
 כימיה פיזיקלית: לתלמידי מתמטיקה-פיזיקה (עריכה: אמנון אהרני; ירושלים  מפעל השכפול, תשכ"ג).
 לקסיקון המדעים המדויקים / מאת פנחס אביבי, הערכים בכימיה מאת אבנר טריינין; בהשתתפות אריאל כהן, צבי כהן (רמת גן: מסדה, 1967).
 יסודות התרמודינמיקה - ממנוע הקיטור לחוקי היסוד של הטבע (הוצאת הקיבוץ המאוחד, 2005).

לקריאה נוספת
 
 ד"ר אברהם הגורני-גרין, לנושא השואה בשירתנו, עיון בשירי : אורי צבי גרינברג, נתן אלתרמן, אברהם שלונסקי, דוד פוגל, אבא קובנר, דוד רוקח, איתמר יעוז-קסט, אבנר טריינין, יעקב בסר, רבקה מרים, הוצאת עקד, 1970.

קישורים חיצוניים
 

 
 
 
 
 
 
 
 
 
 נורית גוברין. אבנר טריינין: בין שירה למדע. 'קריאת הדורות - ספרות עברית במעגליה', כרך ה', הוצאת גוונים ואוניברסיטת תל אביב, תשע"ה/2015.
רות נצר. על הספר 'החזרות' - הנוסחאות המופלאות של האבסורד. מאזניים 1989. וגם: בתוך: נפש הספרות - מסות על ספרות ושירה במבט יונגיאני. כרמל. 2021.

הערות שוליים

חיילי חיל המדע
כימאים ישראלים
משוררים ישראלים
זוכי פרס ברנר
זוכי פרס ביאליק לספרות יפה
זוכי פרס מילוא
בוגרי בית הספר תחכמוני (ירושלים)
בוגרי גימנסיה רחביה
בעלי תואר דוקטור מהאוניברסיטה העברית בירושלים
סגל האוניברסיטה העברית בירושלים: כימיה
מחברי ספרי לימוד
אנשי היישוב ילידי הארץ
אבנר
יהודים הקבורים בהר המנוחות
זוכי פרס פיכמן
כימאים פיזיקליים
חברי האקדמיה ללשון העברית
ישראלים שנולדו ב-1928
ישראלים שנפטרו ב-2011